32005R0387
L 062/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 387/2005 НА КОМИСИЯТА
от 8 март 2005 година
за изменение на Регламент (ЕО) № 831/97 относно определяне на стандартите за търговия с авокадо
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. за обща организация на пазара на плодове и зеленчуци (1), и по-специално член 2, параграф 2 от него,
като има предвид, че:
(1)
Работната група за стандартизацията на нетрайни продукти и развитие на качеството на Икономическата комисия за Европа на ООН наскоро измени стандарт FFV-42, отнасящ се до пазарната реализация и търговския контрол върху качеството на авокадото. За целите на по-голяма яснота и международната прозрачност необходимо е в Регламент (ЕО) № 831/97 на Комисията (2) подобни изменения да се вземат предвид.
(2)
Степента на зрелост и развитие на авокадото може да се оцени посредством анализ на сухото съдържание на плода. За да се изключат плодовете, които са неспособни да узреят, е необходимо да се въведе изискване за минималното съдържание на сухо вещество.
(3)
Търговията на дребни по размер авокадо от сорта „Хас“ се разраства и отговаря на потребностите на определени потребители. Необходимо е следователно да се намали минималният задължителен размер за авокадото от този сорт.
(4)
Регламент (ЕО) № 831/97 следва да се измени съответно.
(5)
Предвидените в настоящия регламент мерки са преведени в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 831/97 се изменя в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Прилага се от 1 май 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 март 2005 година.